b'\n_START_ARTICLE_\n\xc3\x86gte isop\n_START_SECTION_\nBeskrivelse\n_START_PARAGRAPH_\nGrenene er f\xc3\xb8rst firkantede med lysegr\xc3\xb8n bark, men efter et \xc3\xa5r bliver de runde med brun bark. Gamle grene f\xc3\xa5r gr\xc3\xa5brun, opspr\xc3\xa6kkende bark. Knopperne er modsatte, slanke og lysegr\xc3\xb8nne. Bladene er linjeformede og helrandede med en tydelig, fors\xc3\xa6nket midterribbe. Oversiden er m\xc3\xb8rkt gr\xc3\xa5gr\xc3\xb8n, mens undersiden er lyst gr\xc3\xa5gr\xc3\xb8n. Blomstringen sker i juli-august og den best\xc3\xa5r af blomsterkranse ved hvert bladpar p\xc3\xa5 grenens yderste tredjedel. Blomsterne er bl\xc3\xa5 (hvide og lyser\xc3\xb8de varianter findes ogs\xc3\xa5) og uregelm\xc3\xa6ssige. Frugterne er kapsler med nogle f\xc3\xa5, m\xc3\xb8rkebrune fr\xc3\xb8._NEWLINE_Rodnettet best\xc3\xa5r af en kraftig og dybtg\xc3\xa5ende p\xc3\xa6lerod, som b\xc3\xa6rer kraftige sider\xc3\xb8dder._NEWLINE_H\xc3\xb8jde x bredde og \xc3\xa5rlig tilv\xc3\xa6kst: 0,50 x 0,50 m (20 x 20 cm/\xc3\xa5r).'